Mirzana Pašić Kodrić

**Mirzana Pašić Kodrić**, rođena 27. septembra 1979. godine u Sarajevu, je bosanskohercegovačka književnica, historičarka književnosti i književna kritičarka.

## Biografija
Nakon završene Treće gimnazije u Sarajevu, studirala je književnosti naroda Bosne i Hercegovine, bosanski, hrvatski, srpski jezik i komparativnu književnost na Filozofskom fakultetu u Sarajevu, gdje je i magistrirala iz književnohistorijskih nauka. Završila je i rad na izradi doktorske disertacije o književno-putopisnom djelu Zuke Džumhura.

Trenutno predaje književnost na Pedagoškom fakultetu Univerziteta u Sarajevu, a kao vanjska saradnica angažirana je i na Internacionalnom univerzitetu u Sarajevu, te Američkom univerzitetu u BiH, gdje predaje bosanski, hrvatski i srpski kao strani jezik. 
Bosanski, hrvatski i srpski jezik i kulturu je više godina (od 2006. do 2011. godine) predavala na Institutu za kritične jezike Državnog univerziteta u Arizoni (*Arizona State University, Melikian Center, Russian, Eurasian and East European Studies, Critical Languages Institute*), pri čemu je istovremeno bila i direktorica *Sarajevskog ljetnog praktikuma* (*ASU Summer Program in Sarajevo*). Predavala je i na Odsjeku za bosanski, hrvatski, srpski jezik i književnost Filozofskog fakulteta Univerziteta u Zenici od 2008. do 2015. godine.

Posebno se bavi bosanskohercegovačkim putopisom, pitanjima interkulturalnosti u književnosti, dječijom književnošću, te bosanskim, hrvatskim i srpskim kao stranim jezikom.

Dramska trilogija *Smijeh koji boli*  prograšena je najboljom knjigom u izdanju Kulture snova iz Zagreba za 2015. godinu.

Objavljivala je u više bosanskohercegovačkih i stranih časopisa, a neke od pjesama su joj prevedene na engleski, turski i arapski jezik.

Članica je Društva pisaca BiH, Kulture snova Zagreb, te Kreativne radionice Balkan iz Beograda.

## Bibliografija
Književnoumjetničke knjige i književni izbori:

**Poezija* Oblici, Sarajevo, 1999.  
**Poezija* Republika poezije, br. 4, Sarajevo, 2013.
**Dotaknuti stihom 5 – Zajednička zbirka poezije*, Kultura snova, Zagreb, 2013.  
**Dani prijatelja knjige*, Hrvatsko književno društvo, Rijeka, 2013. 
**Moja pjesma tebi za Valentinovo*, Kultura snova, Zagreb, 2014. 
**Zagrli život*, Sven i Udruženje balkanskih umetnika, Niš i Subotica, 2014. 
**More na dlanu  – Zajednička zbirka poezije*, Kultura snova, Zagreb, 2014
**Stihom ispisujem dušu 2 – Zajednička zbirka poezije*, Kultura snova, Zagreb, 2014. 
**Lirska subjekta: O flertu i odanosti*, Behar, br. 117-118, Zagreb, 2014.  
**Antologija FB pjesnika*, Kultura snova, Zagreb, 2014.
**Leksikon savremenih pesnika bivše Jugoslavije*, Kulturni centar Mesopotamija,  Beograd, 2014. 
**Lirska subjekta (O flertu i odanosti)*, Dobra knjiga, Sarajevo, 2014. 
**Nađenim*, Bošnjačko nacionalno vijeće dijaspore povodom genocida u Srebrenici, 2015.  
**Alma jeste rekla*, Književni kutak Jasmine Hanjalić, 2015.
**Poezija*, Balkan Edebiyati - Književnost - Literature, br. 2, Internacionalni univerzitet,  Sarajevo, 2015. 
**Smijeh koji boli (O razlikama i ratovima)*, Kultura snova, Zagreb, 2015.
**Prijateljima (Međunarodna knjiga poezije)*, Kultura snova, Zagreb, 2016.
**More na dlanu u pjeni stihova – Zajednička zbirka poezije*, Kultura snova, Zagreb, 2016.
**Zbornik poezije za decu*, Kreativna radionica Balkan, Beograd, 2016.
**7 bajki za Male i Velike*, Bosanska riječ Tuzla, Kultura snova Zagreb, 2016.

Radiodramske i teatarske izvedbe:
**Plave, žute i crvene misli*, Radio 202, Sarajevo, 20. 4. 2005. radiodramska izvedba
*Smijeh koji boli (O razlikama i ratovima), *Theatar & TD* u saradnji s teatrom „Erato“, Zagreb, 4. 12. 2015. (Pozorišna izvedba – koncertno izvođenje drame u režiji Marka Jurage)
**Smijeh koji boli (O razlikama i ratovima)*, Teatar "KIC" u saradnji s teatrom „Erato“, Zagreb, 10. 12. 2015. (Pozorišna izvedba – koncertno izvođenje drame u režiji Marka Jurage) 
*XV festival bh. drame, BNP Zenica – Festivalska promocija, predstavljanje dramske triologije *Smijeh koji boli*, 2016.

## Reference
## Vanjski linkovi
* *Mirzana Pašić Kodrić: Smijeh koji boli* (Marko Juraga, reditelj) 
* *Smijeh koji boli* 
* *O prvoj samostalnoj zbirci poezije Mirzane Pašić Kodrić* (Osvrt dr. Adijata Ibrišimović-Šabić)
* *Alma jeste rekla*
* *Lirska subjekta: O flertu i odanosti*

Kategorija:Bosanskohercegovački pisci
Kategorija:Rođeni 1979.
Kategorija:Biografije, Sarajevo